**Clipe fluturi**

*Naty Ela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fluturi se revarsă

în petale de lumină

ce strigă cu teamă,

se zbat în cascade

de negru şi alb,

de nori rătăciţi,

cerşind fericirea

şi viaţa în taină,

plutind în amurgul

ce se vrea răsărit.

Se pierd pe furiş

ocheade de teamă

ascunse-n cristale de dor,

de inimi fierbinţi,

ce pier în rafale de ploi,

de frunze pierdute,

ce-adulmecă-n soare

răcoarea din crengi,

din fire de iarbă

crescute-n nisip.